**DECIZIA ETAPEI DE ÎNCADRARE**

**Nr. \_\_ din 30.07.2018**

 (Proiect)

Ca urmare a solicitării de emitere a acordului de mediu adresate de **Dejeu Viorica**, cu sediul în mun. Zalău, str. Corneliu Coposu, nr. 14, bl.4, sc.A, et.2, ap. 9, înregistrată la APM Salaj cu nr. 3309/06.12.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 30.07.2018, că proiectul **„Extindere reţea apă potabilă pe străzile C.D. Gherea, Dr. Ioan Puşcaş, şi parţial Freziilor L= 1115 M*”*** propus a fi amplasat în loc. Zalău, str. C.D. Gherea, str. Dr. Ioan Puşcaş şi parţial str. Freziilor- PUZ Mogyoros, jud. Sălaj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, la pct. 13, lit a) orice modificări sau extinderi, altele dacât cele prevăzute la pct. 22 din anexa nr.1, ale proiectelor prevăzute ȋn anexa nr. 1 sau ȋn prezenta anexă, deja autorizate, executate sau ȋn curs de a fi executate, care pot avea efecte semnificative negative asupra mediului;

 b) Caracteristicile proiectului:

b1) Mărimea proiectului:

Prin prezenta documentatie se propune extinderea sistemului de alimentare cu apă potabilă pe str. Freziilor, str. C.D.Gherea şi str. Dr. Ioan Puşcaş.

Extinderea sistemului de alimentare cu apă potabilă de pe str. Frerziilor, pe str. C.D.Gherea se va executa din ţeavă PEID PE100, Pn 10 bar.SDR, Dn 110 mm, pe o lungime de L=955 m dimensionată conform STAS 1343/1-2006. Cuplarea la reţeaua de apă existentă, care este din ţeavaPE100 Pn 10 bar Dn 110 mm se va face printr-o mufă electrosudabilă Dn 110 mm.

Valea Banchert se va traversa prin montarea reţelei de apă, aeriană PE Dn 110 mm, L=5m, care va fi izolată cu vată minerală şi ţeavă PVC Dn 250 mm şi suspendată de grinda din beton a podului pârâului cu corniere metalice.

 Reţeaua de alimentare cu apă nou proiectată se va amplasa în afara carosabilului, pe partea dreaptă, mergând în sensul spre str. C.D.Gherea. Se va executa o subtraversare prin foraj PE Dn110 mm, L=7 ml, imediat după cuplarea reţelei proiectate. Traseul este liniar pe partea dreaptă a corosabilului conform planului de situaţie anexat.

 Din această reţea liniară de pe str. C.D.Gherea se va executa extinderea sistemului de alimentare cu apă potabilă pe str. Dr. Ioan Puşcaş, care va fi executată din ţeavă PEID PE100, Pn 10 bar.SDR17, Dn 110 mm, pe o lungime de L=163m. Cuplarea se va face într-un cămin de vane proiectat de dimensiunea L=2m, H=1,2 m, l=2m la intersecţia străzii C.D.Gherea cu str. Dr. Ioan Puşcaş, şi dotarea acestuia cu 2 bucăţi vană sertar pană RSC Dn 100 mm de închidere şi 1 bucată robinet de golire Dn 50 mm.

Pe stradă, nu există reţea de canalizare menajeră. Materialul propus pentru reţeaua proiectată este PEID PE100, Pn 10 bar.SDR17, Dn 110, pe o lungime de 1115 m, iar la subtraversare şi supratraversare se va folosi şi ţeavă de PEVC KG Dn 250 mm cu o lungime totală de 5 ml.

Terenul pe care se va realiza investitia este situat in intravilanul municipiului Zalau, şi se află pe domeniul public.

b2) cumularea cu alte proiecte: - nu este cazul;

b3) utilizarea resurselor naturale:

 **Alimentarea cu apa** a obiectivului, se va realiza de la reteaua de alimentare cu apa a municipiului existenta in zona.

b4) evacuarea apelor uzate:

 **Apele uzate menajere** - Nu este cazul

**Apele pluviale –** Nu este cazul

**Alimentarea cu energie termică: -** Nu este cazul

**Alimentare cu energie electrica:** - Nu este cazul.

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**Lucrări necesare organizării de șantier:** Lucrările de organizare de şantier privesc acea categorie de lucrări pregătitoare realizării lucrărilor. Se vor execua săpături atât mecanizat cât şi manual în funcţie de situaţia concretă din zonă şi se vor executa sprijiniri. În timpul executării lucrărilor se vor lua măsuri pentru securitatea şi stabilitatea construcţiilor din zonă, a instalaţiilor subterane întâlnite, de protecţie a pietonilor şi vehiculelor care circulă în zonă. În final situaţia terenului din zonă (trotuare, rigole, stradă, etc) va trebui redusă la starea iniţială.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate:

- se vor respecta prevederile legislaţiei specifice în domeniul protecţiei mediului, OUG nr. 195/2005 privind protecţia mediului aprobată prin Legea nr. 265/2006 cu modificările şi completările ulterioare.

c) Localizarea proiectului:.

c1) utilizarea existentă a terenului: conform certificatului de urbanism nr. 811 din 03.07.2018 emis de Primaria Municipiului Zalău**,** terenul este situat ȋn intravilanul loc. Zalău şi se află pe domeniul public;

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

c3) capacitatea de absorbţie a mediului: nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie;

d2) natura transfrontieră a impactului:- nu este cazul;

d3) mărimea şi complexitatea impactului: în perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare;

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

 **Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Realizarea reţelelor de canalizare etanşe pentru a preveni poluarea solului şi a pânzei freatice.
6. Respectarea prevederilor Ord. 119/2014, privind nivelul de zgomot.
7. Interzicerea depozitării direct pe sol a deşeurilor sau a materialelor cu pericol de poluare.
8. Conform art. 49, alin. 3-4 din Ordinul MMP nr. 135 din 2010 privind aprobarea Metodologiei de aplicare a evaluării impactului asupra mediului pentru proiecte publice şi private: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

In sedinta CAT din 30.07.2018 s-au solicitat urmatoarele acte/avize:

* Aviz de gospodărire A.N „Apele Române”;
* Notificare DSP;
* Punct de vedere ISU.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin